《远别离》
宋代·王炎

静女不下堂，游子志四方。
五花骄马金络脑，出门仆从生辉光。
草青沙软湿春雾，玉蹄联翩踏花去。
楼头明月阙又圆，西风一夕生庭树。
明璫缀以木难珠，锦衣系以貂襜褕。
青眉玉颊为谁好，天阔飞鸿无素书。
今年花落容华在，明年花发容华改。
离鸾别鹄不自怜，人生难得长少年。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。